Várpalota Város Önkormányzati Képviselő-testülete
8100 Várpalota, Gárdonyi Géza u. 39. 

Várpalota Város Önkormányzati Képviselő-testülete 2008. február 21-ei ülésén megtárgyalta a Polgármester előterjesztését és meghozta a következő

22/2008. (II.21.) képviselő-testületi 
h a t á r o z a t -ot:

1. Várpalota Város Önkormányzati Képviselő-testülete a Krúdy Gyula Városi Könyvtár elnevezésű önálló jogi személyként, részben önállóan gazdálkodó költségvetési szervként működő közgyűjteményi intézményét 2008. március 31-ei hatállyal, jogutóddal megszünteti.

2. A megszüntetendő intézmény jogutódja a Szindbád Kulturális és Szolgáltató Közhasznú Társaság elnevezésű önálló jogi személyként, önállóan gazdálkodó gazdasági társaság.

3. Várpalota város Önkormányzati Képviselő-testülete az Államháztartásról szóló 1992. évi XXXVIII. Tv. 88 § (3) bekezdése alapján a Krúdy Gyula Városi Könyvtár megszüntető okiratát a mellékelt tartalommal és formában fogadja el.

4. A Képviselő-testület felkéri a Polgármestert és a Jegyzőt, hogy a megszüntető okiratot a költségvetési és gazdálkodási szervekre vonatkozó szabályok szerint 8 napon belül juttassa el az érdekeltekhez (érintett intézmény, Magyar Államkincstár Veszprém Megyei Területi Igazgatósága, Oktatási és Kulturális Minisztérium illetékes főosztálya).

Határidő: azonnal, majd folyamatosan
Felelős: Németh Árpád polgármester
             Máténé dr. Ignácz Anita jegyző
             Dr. Szabó Pál Csaba Szindbád Kht. ügyvezető igazgatója

V á r p a l o t a, 2008. február 21. 

 
                              Németh Árpád                                               Máténé dr. Ignácz Anita
                                polgármester                                                         jegyző